stanford-oval/wikipedia huggingface dataset:
Gamora

Gamora on kuvitteellinen hahmo, joka esiintyy Marvelin sarjakuvissa. Hahmon on luonut Jim Starlin. Gamora on Thanoksen adoptiotytär ja hänestä tuli myöhemmin uusien Galaksin Vartijoiden jäsen.
Gamora muissa medioissa > Marvel Cinematic Universe

Zoë Saldaña näyttelee Gamoraa Marvel Cinematic Universen elokuvissa Guardians of the Galaxy (2014), Guardians of the Galaxy Vol. 2 (2017) ja Avengers: Infinity War (2018), sekä vaihtoehtoisesta aikajanasta tullutta Gamoraa elokuvissa Avengers: Endgame (2019) ja Guardians of the Galaxy Vol. 3 (2023).
Cynthia McWilliams ääninäyttelee yhden vaihtoehtoisen universumin varianttia Gamorasta Disney+-animaatiosarjassa What If...? (2021–2024). Tämä variantti esiintyi ensi kerran ensimmäisen tuotantokauden päätösjaksossa ”Mitä jos... Seuraaja rikkoisi valansa?”, missä hän oli tappanut Thanoksen, ottanut tämän haarniskan ja miekan itselleen, sekä rakentanut Tony Starkin ja Eitrin avulla laitteen nimeltä Ikuisuusmurskain, Ikuisuuskivien tuhoamiseksi. Seuraaja värväsi hänet yhdeksi Multiversumin Vartijoista pysäyttämään kaikki Ikuisuuskivet haltuunsa saaneen Ultronin variantin. Tämän Gamoran variantin alkuperätarina kerrottiin toisella tuotantokaudella, jaksossa ”Mitä jos… Rautamies tunkeutuisi Suurmestari-kilpailuun?”, jossa hänet lähetettiin New Yorkin taistelun jälkeen tappamaan Sakaariin päätynyt Stark. Kisatessaan Suurmestaria vastaan, Stark suostutteli Gamoran kääntymään Thanosta vastaan. Vapauduttuaan, he matkustivat Thanoksen luokse Sanctuaryyn, ja Gamora käytti Topazilta, Suurmestarin palvelijalta, varastettua sulatussauvaa tappaakseen Thanoksen. Oheismateriaalissa variantin nimi on Soturi-Gamora (engl. Warrior Gamora).
Aiheesta muualla

Gamora Marvelin virallisilla sivuilla
Oscar-gaala 1998

| Oscar-gaala 1998 |
| --- | --- |
Päiväys:  1998-03-2323. maaliskuuta 1998
Paikka:  Shrine Auditorium, Los Angeles, Kalifornia, Yhdysvallat
Juontaja:  Billy Crystal
Tuottaja:  Gil Cates
Ohjaaja:  Louis J. Horvitz
Kohokohtia
Paras elokuva:  Titanic
Paras ohjaaja:  James Cameron Titanic
Paras miespääosa:  Jack Nicholson Elämä on ihanaa
Paras naispääosa:  Helen Hunt Elämä on ihanaa
Eniten palkintoja:  Titanic (11)
Eniten ehdokkuuksia:  Titanic (14)
 ← Oscar-gaala 1997  Oscar-gaala  Oscar-gaala 1999 →
Oscar-gaala 1998 on 70. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1997 parhaille elokuville. Gaalan juonsi Billy Crystal. Erikoisvieraana tapahtumassa oli Bart-karhu.
Gaalalla on Oscar-historian suurin yhdysvaltalaisyleisö, 55 miljoonaa.
Aiheesta muualla

IMDb: Academy Awards, USA: 1998
James Cameron palkittiin parhaan elokuvan, ohjauksen ja leikkauksen Oscarilla elokuvasta Titanic.
Jack Nicholson palkittiin parhaan miespääosan Oscarilla elokuvasta Elämä on ihanaa.
Helen Hunt palkittiin parhaan naispääosan Oscarilla elokuvasta Elämä on ihanaa.
Robin Williams palkittiin parhaan miessivuosan Oscarilla elokuvasta Will Hunting.
Kim Basinger palkittiin parhaan naissivuosan Oscarilla elokuvasta L.A. Confidential.
Beausoleil (Alpes-Maritimes)

| Beausoleil |
| --- | --- |
 Muinainen Camp Ligure Mont des Mulesin linnoitus. Taustalla Beausoleilin rakennuksia sekä rannikolla oleva Monaco.
 vaakuna
 Beausoleil
 Koordinaatit: 43°44′33″N, 7°25′28″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  2,8 km²
Väkiluku (2021):  12 674 
 – Väestötiheys:  4 542 as./km²
Kunnan numero:  06012
 
 Kunnan kotisivut 
Beausoleil on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin 20 kilometriä Nizzan kaupungista itään.
Riviera Palace
Beausoleilin kaupungilla on poikkeuksellinen maantieteellinen sijainti. Se on rajakaupunki Monacon ruhtinaskunnan kanssa, ja sieltä on näkymät Monacon rannikolle ja Välimerelle. Yksi kunnan merkittävimmistä rakennuksista on vuonna 1898 valmistunut hotelli Riviera Palace. Rakennuksen suunnitteli arkkitehti Georges Chedanne. Erityisesti sen talvipuutarha ja sen poikkeuksellinen lasikatto on kuuluisa arkkitehtuuriltaan. Rakennuksen julkisivu on listattu historialliseksi muistomerkiksi.
Aiheesta muualla

Kuvia tai muita tiedostoja aiheesta Beausoleil (Alpes-Maritimes) Wikimedia Commonsissa
Goslar

| Goslar |
| --- | --- |

 lippu:  vaakuna
 Goslar
 Koordinaatit: 51°54′N, 10°26′E 
Valtio:  Saksa
Osavaltio:  Ala-Saksi
Piirikunta:  Goslar
Hallinto:  
 – Pormestari:  Henning Binnewies
Pinta-ala:  
 – Kokonaispinta-ala:  92,58 km²
Korkeus:  255 m
Väkiluku (31.12.2015):  50 782
 
 www.goslar.de/  
Infobox OKVirheellinen NIMI-arvo: 
Goslar on historiallinen kaupunki Ala-Saksin osavaltiossa, Saksassa. Se on Goslarin piirikunnan pääkaupunki ja sijaitsee Harz-vuoriston luoteisrinteillä, n. 80 kilometriä Hannoverista. Goslarissa oli vuonna 2005 asukkaita 50 782. Goslar on Unescon maailmanperintökohde.
Historia

Goslarin historia alkaa jo neoliittiselta kaudelta. Henrik I Linnustaja perusti kaupungin virallisesti vuonna 922, kun läheiseltä Rammelsbergin vuorelta löydettiin hopeavarantoja.
Goslarin vaurastuminen herätti myös Pyhän saksalais-roomalaisen keisarikunnan hallitsijoiden kiinnostuksen, kun se sai Vapaan valtakunnan kaupungin -arvon. Goslariin rakennettiin 1000-luvulla keisarillinen palatsi, jota etenkin Henrik II Pyhä käytti kesäasuntonaan. Henrik on myös haudattu kaupunkiin.
Goslarin katedraali rakennettiin samaan aikaan kuin palatsikin, mutta siitä on jäänyt jäljelle vain eteinen. Kupoli purettiin vuonna 1820. Muita historiallisia nähtävyyksiä ovat kaupungintalo (1500-luvulta) ja Rammelsbergin historian kaivokset, joissa on nykyään kaivosmuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut (saksaksi) (englanniksi)
Rammelsbergin kaivokset ja Goslar UNESCOn sivuilla (englanniksi) (ranskaksi)
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Hakanen (Jällivaara)

| Hakanen (Hakkas) |
| --- | --- |

 Hakanen
 Koordinaatit: 66°54′54″N, 21°34′03″E 
Valtio:   Ruotsi
Lääni:  Norrbottenin lääni
Maakunta:  Lappi
Kunta:  Jällivaara
Väkiluku (2021):  361
Hakanen (ruots. Hakkas) on taajama Jällivaaran kunnassa Norrbottenin läänissä Lapin historiallisessa maakunnassa Ruotsissa. Taajamassa oli 361 asukasta vuonna 2021.
Koskullskulle

| Koskullskulle |
| --- | --- |

 Koskullskulle
 Koordinaatit: 67°11′11″N, 20°44′27″E 
Valtio:   Ruotsi
Lääni:  Norrbottenin lääni
Maakunta:  Lappi
Kunta:  Jällivaara
Väkiluku (2021):  1 193
Infobox OKVirheellinen NIMI-arvo: 
Koskullskulle on taajama Jällivaaran kunnassa Norrbottenin läänissä Lapin historiallisessa maakunnassa Ruotsissa. Taajamassa oli 1 193 asukasta vuonna 2021. Koskullskulle on nimetty Georg Adolf Koskullin mukaan, joka toimi Norrbottenin läänin maaherrana vuosina 1816–1821.
Solberg

Solberg voi tarkoittaa seuraavia:
Erna Solberg (s. 1961), norjalainen poliitikko
Henning Solberg (s. 1973), norjalainen ralliautoilija
Henrik Solberg (s. 1987), norjalainen jääkiekkoilija
Hill-Marta Solberg (s. 1951), norjalainen poliitikko ja ministeri
Magnar Solberg (s. 1937), norjalainen ampumahiihtäjä ja olympiavoittaja
Oliver Solberg (s. 2001), ruotsalainen ralliautoilija
Petter Solberg (s. 1974), norjalainen ralliautoilija
Sanna Solberg (s. 1990), norjalainen käsipalloilija
Silje Solberg (s. 1990), norjalainen käsipallomaalivahti
Stian Solberg (s. 2005), norjalainen jääkiekkoilija
Trine Hattestad (o.s. Solberg, s. 1966), norjalainen keihäänheittäjä ja olympiavoittaja
Solberg, entinen työväentalo Inkoon Päivölässä.
Adiafora

Adiafora (m.kreik. ἀδιάφορα, ”yhdentekevät [asiat]”) tarkoittaa filosofiassa ja etiikassa moraalisesti neutraaleja asioita. Teologisena terminä adiaforalla viitataan tekoihin, jotka eivät itsessään ole moraalisia eivätkä moraalittomia. Kristinuskossa käsite viittaa ehdonvallan asioihin, joita ei pidetä uskonopin suhteen ehdottomina. Adiaforaa voidaan myös kuvata termillä moraalinen yhdentekevyys.
Stoalaisuudessa

Adiafora oli alun perin stoalaisen filosofian käsite, joka tarkoitti sellaisia asioita, jotka olivat moraalilain ulkopuolella − eli tekoja, jotka eivät olleet määrättyjä eivätkä kiellettyjä.
Stoalaiset luokittelivat kaiken inhimillisen toiminnan kolmeen luokkaan. Hyve, kuten viisaus, oikeudenmukaisuus ja sellaiset asiat, olivat hyviä asioita. Niiden vastakohdat, paheet, olivat pahoja asioita. Näiden lisäksi oli kuitenkin monia muita asioita, kuten varallisuus, maine ja terveys, jotka eivät olleet itsessään hyvää eikä pahaa. Siksi niiden katsottiin muodostavan eettisesti neutraalin alueen, ja niitä kutsuttiin nimellä adiafora.
Vähitellen yhdentekevät asiat alettiin jakaa edelleen kolmeen lajiin: asiat, joita tuli suosia, koska ne auttoivat elämistä luonnon mukaan; asiat, joita tuli välttää, koska ne vaikeuttivat elämistä luonnon mukaan; sekä todella yhdentekevät asiat.
Tällaiset asiat eivät kuitenkaan olleet kokonaan moraalin alueen ulkopuolella: esimerkiksi Cicero katsoi, että kun viisas toimii ”yhdentekevien asioiden” alueella, hän toimii silti soveliaasti, oman luontonsa tai ”velvollisuutensa” (officium) mukaisesti.
Ajatus yhdentekevistä asioista oli antiikin aikana yleinen myös kyynikoilla ja skeptikoilla.
Kristinuskossa

Kristinuskossa käsitteen adiafora herätti uudelleen henkiin renessanssin aikana Philipp Melanchthon. Kristinuskossa adiafora eli ehdonvallan asiat tarkoittaa asioita, joita ei pidetä uskonopin suhteen ehdottomina, ja jotka siksi sallitaan kirkossa. Se, mitä tällaisiksi asioiksi luetaan, riippuu kristinuskon suuntauksesta. Esimerkiksi luterilaisuudessa tällaisia ovat esimerkiksi kynttilät, pappien koreat puvut ja hengelliset laulut, mutta ei vaikkapa Neitsyt Marian palvonta.
Tällaisia asioita oli esillä kristinuskossa jo Uuden testamentin kirjoittamisen aikoina. Osa Paavalin Ensimmäisestä kirjeestä korinttilaisille lienee kirjoitettu vastauksena Korintin seurakunnan kysymykseen, oliko sallittua syödä epäjumalille uhrattua ruokaa. Vastauksessaan Paavali kirjoittaa:
»Ei ruoka vie meitä lähemmäs Jumalaa. Emme menetä mitään, jos jätämme syömättä, emmekä voita mitään, jos syömme. Pitäkää kuitenkin huoli siitä, ettei tämä teidän vapautenne saa heikkoja kompastumaan» 
(1 Kor 8:8-9.)
Adiaforariita oli varhaisten luterilaisten keskinäinen kiista siitä, ovatko eräät kirkolliset tavat adiafora-asioita. Vuonna 1577 luterilaisuuden Yksimielisyyden ohjeessa päädyttiin määrittelemään ehdonvallan asiat sellaisina "kirkollisina tapoina, joista Jumalan sanassa ei ole käskyä eikä kieltoa". Herätyskristillisyyden piirissä ehdonvallan asioita ei useinkaan rajoiteta kirkollisiin tapohin vaan käsitetään niillä tarkoitettavan sellaisia omantunnon asioita, joissa Raamatussa ei ole selkeää käskyä eikä kieltoa.
Nuoret Kostajat

| Nuoret Kostajat |
| --- | --- |
Sarjakuvakustantamo:  Marvel
Ensiesiintyminen:  Young Avengers #1 (huhtikuu 2005)
Luojat:  Allan Heinberg & Jim Cheung
Tiedot
Tukikohta:   Bishop Publishing  Kostajat-kartanon rauniot (ennen) 
Perustajajäsenet:   Rautapoika  Patriootti (Eli Bradley)  Wiccan  Hulkkio 
Nuoret Kostajat (engl. Young Avengers) on Marvel-kustantamon luoma supersankarijoukko, joka koostuu useista teini-ikäisistä tai nuorista aikuisista, joilla on yhteyksiä Marvelin merkittävimpään supersankariryhmään eli Kostajiin. Nuorten Kostajien ensiesiintyminen oli huhtikuussa 2005 Young Avengers -lehden numerossa 1.
Aiheesta muualla

Marvel-kustantamon kotisivujen osuus Nuorista Kostajista (englanniksi)
Jacques Callot

Jacques Callot. Lucas Vorstermanin kaiverrus.
Jacques Callot (1592–1635) oli ranskalainen graafikko, etsaaja ja vaskenpiirtäjä. Hän opiskeli luultavasti vuodesta 1609 Roomassa mutta muutti jo 1611 Firenzeen, josta palasi syntymäkaupunkiinsa Nancyyn. Siellä hän asui pääosan lopuelämästään. Hän työskenteli ensisijaisesti vaskenpiirtäjänä, tehden myöhemmin etsausta. Hänen katsotaan saaneen aikaan, että etsaus itsenäistyi erilliseksi taiteen alaksi. Hän käytti etsaamisessa itse keksimäänsä peittämistapaa, jonka johdosta hänen teoksissaan esiintyy paljon hienoiksi katsottuja etäisyysperspektiivin sävyjä. Häneltä tunnetaan n. 1 500 etsausta, jotka ovat enimmäkseen hyvin pieniä. Hänen teoksissaan on näyttämömäistä sommittelutapaa ilmeisesti Pariginin ateljeessa hänen saamiensa vaikutteiden johdosta Callotin teoksissa esiintyy yhtäältä paljon rajatonta, usein fantastista mielikuvitusta ja toisaalta realistisen selviä havaintoja. Hänellä oli monenlaisia aiheita, sekä maallisia että uskonnollisia. Callotin piirrosten katsotaan myös aikansa tapojen kuvauksina olevan arvokkaita.
Aiheesta muualla

Kuvia tai muita tiedostoja aiheesta Jacques Callot Wikimedia Commonsissa
Wrapped in Red

| Wrapped in Red Kelly Clarkson |
| --- | --- | --- |

Studioalbumin tiedot
 Äänitetty : touko-syyskuu 2013
 Julkaistu: 25. lokakuuta 2013
 Tuottaja(t): Greg Kurstin
 Tyylilaji: joulumusiikki
 Kesto: 46.49
 Levy-yhtiö: RCA
Kelly Clarksonin muut julkaisut
| Stronger 2012 | Wrapped in Red 2013 | Piece by Piece 2015 |
Singlet albumilta Wrapped in Red
 ”Underneath the Tree” Julkaistu: 5. marraskuuta 2013  ”Wrapped in Red” Julkaistu: 25. marraskuuta 2014
Wrapped in Red on yhdysvaltalaisen laulajan, Kelly Clarksonin kuudes studioalbumi. Albumi julkaistiin 25. lokakuuta 2013.
Kappaleet

Wrapped in Red – 3.36
Underneath the Tree – 3.49
Have Yourself a Merry Little Christmas – 3.39
Run Run Rudolph – 2.27
Please Come Home for Christmas (Bells Will Be Ringing) – 3.19
Every Christmas – 3.46
Blue Christmas – 2.52
Baby, Its Cold Outside – 3.01 (feat. Ronnie Dunn)
Winter Dreams – 3.22
White Christmas – 3.02
My Favorite Things – 2.49
4 Carats – 3.28
Just for Now – 3.30
Silent Night – 4.09 (feat. Reba & Trisha Yearwood)
Ripatti (täsmennyssivu)

Ripatti  voi tarkoittaa ainakin seuraavia:
Paikkoja

Ripatti, kylä Hirvensalmella
Ripatti, kylä Nurmijärvellä
Henkilöitä

Aku-Kimmo Ripatti (1931–1994), kirjailija
Antti Ripatti (s. 1964), taloustieteilijä
August Fabian Ripatti (1891–1966), taidemaalari ja piirustuksenopettaja
August Ripatti, kirjailijanimi Aku Rautala  (1896–1931), työläiskirjailija
Eino Ripatti (1920–1965), Mannerheim-ristin ritari
Erkki Ripatti (s. 1939), viestintäneuvos
Justus Ripatti (1863–1912), kansanedustaja
Justus Ripatti (1892–1980), laamanni, valtakunnansovittelija
Katja Ripatti (s. 1978), seitsenottelija
Mika Ripatti (s. 1964), käsikirjoittaja
Pekka Ripatti, metsätieteilijä ja Energiaviraston Uusiutuva energia -ryhmän johtaja
Pertti Ripatti (1930–2016), suurlähettiläs
Samuli Ripatti (s. 1969), tilastotieteilijä ja biometrian professori
Sasu Ripatti (s. 1976), muusikko
Sulo Ripatti (1909–1973), kauppaneuvos
Tapani Ripatti (s. 1950), radiotoimittaja ja DJ
Viktor Ripatti (1876–1918), punainen rintamapäällikkö Suomen sisällissodassa.
Kuvitteellisia hahmoja

Ensio Ripatti, suomalaisissa lastenohjelmissa esiintynyt kuvitteellinen yksityisetsivä
Ripatti, kuvitteellinen poliisi Aarne Tarkaksen elokuvasarjassa Koukku ja Ripatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ripatti”, voi hakea sivunnimihaulla, laajalla sivunnimihaulla tai tekstihaulla.
Vanhat miehet uusissa autoissa

| Vanhat miehet uusissa autoissa> Gamle mænd i nye biler |
| --- | --- |

Ohjaaja:  Lasse Spang Olsen
Käsikirjoittaja:  Anders Thomas Jensen
Tuottaja:  Michel Schønnemann
Säveltäjä:  George Keller
Kuvaaja:  Henrik Kristensen
Leikkaaja:  Mikkel E.G. Nielsen
Pääosat:   Kim Bodnia  Tomas Villum Jensen  Torkel Petersson  Nikolaj Lie Kaas  Iben Hjejle 
Valmistustiedot
Valmistusmaa:  Tanska
Levittäjä:  Sandrew Metronome Netflix
Ensi-ilta:  2002
Kesto:  93 min
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Vanhat miehet uusissa autoissa (Gamle maend i nye biler) on vuonna 2002 ensi-iltansa saanut Lasse Spang Olsenin ohjaama tanskalainen komediaelokuva. Se on jatko-osa komedialle Kiinassa syödään koiria (I Kina spiser de hunde, 1999), ja tunnetaan myös rinnakkaisnimellä Kiinassa syödään koiria II.
Juoni

Kuolevan ”Munkin” viimeinen toive on pyytää kasvattipoikaa Haraldia etsimään hänen biologinen poikansa Ludvig, jota ei ole koskaan tavannut. Ludvig löytyykin ruotsalaisesta vankilasta, saadaan vapaaksi ja isä ja poika tapaavat ensi kerran. Isä tarvitsisi maksansiirron, joten pojat ryhtyvät valmistelemaan pankkiryöstöä leikkauksen rahoittamiseksi. Mukana kuvioissa on myös kokkipari Peter ja Martin sekä tyttö nimeltä Millie. Kaikki menee pieleen, ja pian perässä tulevat myös poliisit.
Aiheesta muualla

Arvio elokuvasta Film-o-holic-sivustolla
Kenraali (elokuva)

| Kenraali> The General |
| --- | --- |

Ohjaaja:  Clyde Bruckman Buster Keaton
Käsikirjoittaja:  Al Boasberg Clyde Bruckman Buster Keaton Charles Smith
Tuottaja:  Joseph M. Schenck
Säveltäjä:  Konrad Elfres
Kuvaaja:  Bert Haines   Devereaux Jennings
Leikkaaja:  Buster Keaton Sherman Kell
Pääosat:  Buster Keaton Marion Mack Frank Barnes Charles Smith Jim Farley Glen Cavender
Valmistustiedot
Valmistusmaa:  Yhdysvallat
Tuotantoyhtiö:  Keaton-Schenck / United Artists
Levittäjä:  United Artists Netflix
Ensi-ilta:  5. helmikuuta 1927
Kesto:  75 tai 78 min
Alkuperäiskieli:  mykkä
Aiheesta muualla
IMDb 
Elonet
AllMovie
Infobox OKNimi-testi OK: 
Kenraali (The General) on vuonna 1927 valmistunut Buster Keatonin ohjaama mykkäelokuva, mahdollisesti Keatonin tunnetuin. Yhdysvaltain sisällissodan aikaan sijoittuva toiminnallinen komedia kertoo veturinkuljettaja Johnnie Graysta, joka joutuu yksinään pelastamaan vihollisen käsistä kaksi rakkauttaan, tyttöystävänsä Annabelle Leen ja Kenraali-nimisen veturin.
Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Kenraali oli mukana  heistä 22:n listalla. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Kenraalin kaikkien aikojen kymmenenneksi parhaaksi komediaksi.
Elokuva

Elokuva on vapautunut tekijänoikeuksien suojasta ja on tässä katseltavissa kokonaisuudessaan:
Tuotanto

Elokuvan on ohjannut yhdessä Buster Keatonin kanssa Clyde Bruckman, ja se on sijoittunut kerta toisensa jälkeen kriitikoiden kaikkien aikojen elokuvia listanneissa äänestyksissä korkeille sijoille, varsinkin pelkkiin mykkäelokuviin keskityttäessä.
Kenraalin juoni perustuu löyhästi huhtikuussa 1862 sattuneeseen todelliseen tapahtumaan, joka tunnetaan nimellä suuri veturijahti (Great Locomotive Chase). James J. Andrewsin johtamat pohjoisvaltioiden vakoojat kaappasivat Kenraali-veturin ja matkustajajunan Atlantan tienoilla, ja pyrkivät kuljettamaan sen omalle puolelleen. Junan miehistö kuitenkin nousi kapinaan ja Etelävaltioiden joukot saivat kaapparit käsiinsä kymmenisen kilometriä ennen rajaa, ja myöhemmin joukkio sai hirttotuomion vakoilusta. Tapahtumien filmatisoiminen komediana herätti vastustusta.
Keaton on itse todennut, että hän otti palan historiaa ja pitäytyi siinä yksityiskohtaisesti: hän esimerkiksi vaati, että kohtaukset kuvattiin alkuperäisillä tapahtumapaikoilla. Taistelukohtauksessa käytettiin melkoista osaa Oregonin kansalliskaartista. Kenraalissa on mykkäelokuvien kauden kallein kohtaus, jossa Texas-veturi tuhoutuu pudotessaan jokeen palavalta rautatiesillalta. Buster Keaton oli antanut kunnostaa kaksi vanhaa veturia 65 vuoden takaiseen asuunsa. Elokuva merkitsi Keatonille myös hänen veturiharrastuksensa huippua.
Aiheesta muualla

Wikimedia Commonsissa on kuvia tai muita tiedostoja aiheesta .
Kenraali Internet Movie Databasessa (englanniksi)
Katso/lataa alkuperäinen versio (Internet Archive, Public domain, 105 min)
Mykkäelokuvasivusto
The General (1926)
Foldereidin kirkko

| Foldereidin kirkko Foldereid kirke |
| --- | --- |

Sijainti:  Nærøysund, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1863
Suunnittelija:  Christian Heinrich Grosch
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Foldereidin kirkko (norj. Foldereid kirke) on Nærøysundin kunnassa Norjassa sijaitseva puinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Foldereidin kirkko Wikimedia Commonsissa
Beausoleil

Beausoleil voi tarkoittaa seuraavia:
Henkilöitä

Bobby Beausoleil (s. 1947), yhdysvaltalainen muusikko
Maantiede

Beausoleil, kunta Alpes-Maritimesin departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beausoleil”, voi hakea sivunnimihaulla, laajalla sivunnimihaulla tai tekstihaulla.
Rakastan sinua ikuisesti

| Rakastan sinua ikuisesti> Elsker dig for evigt |
| --- | --- |

Ohjaaja:  Susanne Bier
Käsikirjoittaja:  Anders Thomas Jensen
Tuottaja:  Vibeke Windeløv
Säveltäjä:  Jesper Winge Leisner
Kuvaaja:  Morten Søborg
Leikkaaja:  Pernille Bech Christensen
Pääosat:   Mads Mikkelsen  Nikolaj Lie Kaas 
Valmistustiedot
Valmistusmaa:  Tanska
Tuotantoyhtiö:  Zentropa
Levittäjä:  Nordisk Film
Ensi-ilta:   Tanska 6. syyskuuta 2002  Suomi 3. tammikuuta 2003 
Kesto:  113 min
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Rakastan sinua ikuisesti (tansk. Elsker dig for evigt, myös Dogme #28) on Susanne Bierin ohjaama ja käsikirjoittama elokuva. Bier teki elokuvan Dogma 95:n minimalistisella tyylillä ja tekniikalla, ja siksi hänen nimeään ei näy ohjaajana tekijälistassa. Elokuva nosti Bierin maineeseen, ja se sai tusinan verran palkintoja.
Tarinassa Joachim ja Cecilie ovat menossa naimisiin, mutta ennen häitä Marie ajaa Joachimin yli ja tämä halvaantuu kaulasta alaspäin. Marien mies Nils tarjoaa Cecilielle lohtua, ja heidän välilleen syttyy romanssi.
Elokuva kuvattiin käsivaraisesti, eikä siinä ole musiikkia. Elokuva on varsin rosoinen, mikä tasoittaa sen teho-osastomaisuutta ja yliromanttisuutta. Erään kriitikon mukaan hyvä näyttelijäntyö tekee elokuvasta katsomiskelpoisen.
Näyttelijät

| 0 | 1 | 2 |
| --- | --- | --- |
|  Nikolaj Lie Kaas  | … |  Joachin   |
|  Sonja Richter  | … |  Cecilie   |
|  Paprika Steen  | … |  Marie   |
|  Mads Mikkelsen  | … |  Niels   |
Palkinnot ja tunnustukset

Bodil-palkinto parhaasta tanskalaisesta elokuvasta 2003
Robert-palkinto 2003
Gravvikin kirkko

| Gravvikin kirkko Gravvik kirke |
| --- | --- |

Sijainti:  Nærøysund, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1875
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Gravvikin kirkko (norj. Gravvik kirke) on Nærøysundin kunnassa Norjassa sijaitseva puinen pitkäkirkko vuodelta 1875.